Saul Hallap

Saul Hallap (10. detsember 1897 Hino, Erastvere vald, Võrumaa – 18. juuli 1941 Umbusi raba, Põltsamaa vald, Viljandimaa) oli Eesti raskejõustiklane (tõstja), maailmameister (1922).

Ta oli neljakordne Eesti meister ning püstitas oma sportlaskarjääri jooksul ühe olümpia-, viis maailma- ja seitse Euroopa rekordit. Võttis osa 1924. aasta Pariisi olümpiamängudest. 1922–1924 politseinik Tartus (ametnik, kordnik 2. ja 3. jaoskonnas). Pärast sportlaskarjääri lõppu tegutses tsirkuseartistina, soonetasujana (massöörina) ja 1940. aastal sai uusmaasaajaks.

Ta tapeti 18. juulil 1941 koos oma elukaaslase Alma Kaaluga. Nende jäänused leiti 1977. aastal ja 1997. aastal maeti Kanepi uuele kalmistule. Alates 2002. aastast korraldatakse Kõrvekülas Tartumaal Saul Hallapi mälestusvõistlust.

Välislingid



Kategooria:Eesti tõstjad
Kategooria:Eesti politseinikud
Kategooria:1924. aasta suveolümpiamängudel osalejad
Kategooria:Kanepi uuele kalmistule maetud
Kategooria:Sündinud 1897
Kategooria:Surnud 1941